# ««Құқық қорғау органдары және (немесе) уәкілетті орган ұсынатын, қылмыстық жолмен алынған кірістерді жылыстатуға және терроризмді қаржыландыруға ықтимал қатысы болуы туралы ақпарат алған кезде, Еуразиялық экономикалық одақтың кедендік шекарасы арқылы өткізілетін қолма-қол ақша қаражатын және (немесе) ақша құралдарын уәкілетті орган айқындайтын тәртіппен ұстап алуды (тоқтата тұруды) жүзеге асыру қағидаларын бекіту туралы» Қазақстан Республикасы Қаржы министрінің 2018 жылғы 15 ақпандағы №193 бұйрығына өзгерістер енгізу туралы» Қазақстан Республикасының Қаржы министрі бұйрығының жобасы (бұдан әрі – Жоба)

**ТҮСІНДІРМЕ ЖАЗБА**

**1.Әзірлеуші мемлекеттік органның атауы.** Қазақстан Республикасының Қаржы министрлігі.

**2.Жобаны қабылдау негіздері – Қазақстан Республикасы ратификациялаған халықаралық шарттардың, Қазақстан Республикасы қатысушысы болып табылатын халықаралық ұйымдардың шешімдерінің, Президенттің, Президент Әкімшілігі Басшылығының, Үкіметтің және Үкімет Аппаратының хаттамалық және өзге де тапсырмаларына,   
сондай-ақ өзге де қабылдау қажеттілігіне сілтеме жасай отырып.**

Жоба «Қазақстан Республикасының кейбір заңнамалық актілеріне қылмыстық жолмен алынған кірістерді заңдастыруға (жылыстатуға), терроризмді қаржыландыруға және жаппай қырып-жою қаруын таратуды қаржыландыруға қарсы іс-қимыл мәселелері бойынша өзгерістер мен толықтырулар енгізу туралы» Қазақстан Республикасының Заңы 2025 жылғы 19 қыркүйектегі Заңына сәйкес әзірленді.

**3.Нормативтік құқықтық акт жобасы бойынша қаржылық шығындардың қажеттілігі және оның қаржылық қамтамасыз етілуі, соның ішінде қаржыландыру көзі, сондай-ақ бюджеттік заңнамада көзделген жағдайда – тиісті бюджеттік комиссияның шешімі (тиісті есептеулер, қаржыландыру көзіне сілтеме, бюджеттік комиссия шешімінің көшірмесі түсіндірме жазбаға міндетті түрде қоса беріледі):**

Жобаны қабылдау республикалық бюджеттен қаржы құралдарын бөлуді талап етпейді.

**4.Нормативтік құқықтық акт жобасын қабылдау нәтижесінде туындайтын әлеуметтiк-экономикалық, құқықтық және (немесе) өзге де салдарлар, сондай-ақ жобаның ұлттық қауіпсіздікті қамтамасыз етуге әсері.**

Жобаны қабылдау теріс әлеуметтік-экономикалық және (немесе) құқықтық салдарға әкеп соқпайды және ұлттық қауіпсіздікті қамтамасыз етуге әсер етпейді.

**5. Жекелеген әлеуетті стейкхолдерлер (мемлекет, бизнес-қоғамдастық, халық, өзге де санаттар) үшін оларды егжей-тегжейлі сипаттай отырып, күтілетін нәтижелердің нақты мақсаттары мен мерзімдері.**

Жобаның мақсаты «Қазақстан Республикасының кейбір заңнамалық актілеріне қылмыстық жолмен алынған кірістерді заңдастыруға (жылыстатуға), терроризмді қаржыландыруға және жаппай қырып-жою қаруын таратуды қаржыландыруға қарсы іс-қимыл мәселелері бойынша өзгерістер мен толықтырулар енгізу туралы» Қазақстан Республикасының Заңы 2025 жылғы 19 қыркүйектегі Заңына сәйкес «Құқық қорғау органдары және (немесе) уәкілетті орган ұсынатын, қылмыстық жолмен алынған кірістерді жылыстатуға және терроризмді қаржыландыруға ықтимал қатысы болуы туралы ақпарат алған кезде, Еуразиялық экономикалық одақтың кедендік шекарасы арқылы өткізілетін қолма-қол ақша қаражатын және (немесе) ақша құралдарын уәкілетті орган айқындайтын тәртіппен ұстап алуды (тоқтата тұруды) жүзеге асыру қағидаларын бекіту туралы» Қазақстан Республикасы Қаржы министрінің 2018 жылғы 15 ақпандағы №193 бұйрығына өзгерістер енгізу болып табылады, оған сәйкес 2017 жылғы 26 желтоқсандағы «Қазақстан Республикасындағы кедендік реттеу туралы» Қазақстан Республикасы Кодексінің 13-бабының 1-тармағының 14) тармақшасында «және терроризмді қаржыландыруға» деген сөздер «, терроризмді қаржыландыруға және жаппай қырып-жою қаруын таратуды қаржыландыруға» деген сөздермен ауыстырылды.

**6. Жобада көзделген нормативтік құқықтық акті қабылданған жағдайда заңнаманы осы актіге сәйкестендіру қажеттілігі (басқа құқықтық актілерді қабылдау не қолданыстағы актілерге өзгерістер және/немесе толықтырулар енгізу қажеттілігін көрсету) немесе ондай қажеттіліктің болмауы.** Талап етілмейді.

**7. Нормативтік құқықтық акт жобасының Қазақстан Республикасы ратификациялаған халықаралық шарттарға және Қазақстан Республикасы қатысушысы болып табылатын халықаралық ұйымдардың шешімдеріне сәйкестігі.**

Сәйкес келеді.

**8. Осындай өзгерістерге әкеп соғатын нормативтік құқықтық актінің жобасын қолданысқа енгізуге байланысты жеке кәсіпкерлік субъектілерінің шығындарының төмендеуін және (немесе) ұлғаюын растайтын есеп айырысу нәтижелері.** Жоба жеке кәсіпкерлік субъектілері шығынының азаюына және (немесе) ұлғаюына әкеп соқпайды.

**Қазақстан Республикасының**

**Қаржы министрі М. Такиев**